समय के साथ-साथ राजनीतिक विकास के क्रम में भाजपा की ताकत राष्ट्रीय पटल पर बढती गयी और कांग्रेस का वर्चस्व ढीला पड़ता गया. भाजपा में समाजिक हिस्सेदारी बढ़ती गयी और कांग्रेस अपने दलित अध्यक्ष सीताराम केसरी को पचा तक नही पाई. नब्बे के दशक के उतरार्ध में ही नरेंद्र मोदी को महामंत्री (संगठन) बनाकर भेजा गया. नरेंद्र मोदी खुद पिछड़े समाज से आते हैं. बंगारू लक्ष्मण के रूप में दलित नेता का उभार भी भाजपा में सत्ता के दौर में हुआ. अटल बिहारी वाजपेयी की सरकार में सर्वाधिक पिछड़े, दलित और अनुसूचित जनजाति के सांसद चुनाव जीतकर आये. सदन में अटल बिहारी वाजपेयी ने बहुमत नही साबित हो पाने के बाद इस्तीफा से पूर्व जो भाषण दिया, वो अपने आप इस बात तथ्य की तस्दीक करता है कि अपने उभार के साथ ही भाजपा ने सामाजिक विविधताओं की व्यापक हिस्सेदारी को बल दिया.